**SZAKMAI BESZÁMOLÓ** a TOP 5.3.1-16-GM1-2017-00008 projekt

2020.07.01-2020.09.30. 7. negyedév) időszakban megvalósult programokról

**VÁSÁROSFALU**  településen

Az 7. negyedév közösségfejlesztő tevékenységét az együttműködést dinamizáló és fenntartó akciók, tevékenységek, események, programok, folyamatok megvalósítása mentén szerveztük és bonyolítottuk le. Ez az időszak különösen nehéz volt. A COVID miatt még júliusra nem terveztünk programot. Ezért ennek az időszaknak a programjait kissé módosítottuk. Éppen a pandémiás helyzet miatt a 2020. II. negyedévére tervezett **Honismereti tábort** ebben a negyedévben (augusztusban) valósítottuk meg. A módosított tervezéskor arra törekedtünk, hogy az egyes rendezvényeken betartsuk az egészségügyi szabályokat, ugyanakkor tovább erősítsük a helyi identitást, fejlesszük a közösség kohézióját itt a Dél-Rábaközben, Vásárosfaluban.

Ezért a cselekvési tervünkben a közösségfejlesztő programjainkat, rendezvényeinket úgy terveztük, hogy egyrészt azok alkalmazkodjanak az aktuális eseményekhez (kenyérszentelő ünnepség, nyárbúcsúztató rendezvény) másrészt viszonylag egyenletesen legyenek elosztva a rendelkezésünkre álló 2 hónap során.

A negyedév során megvalósítására került programok célja olyan közösségfejlesztési folyamatok, programok, szabadidős rendezvények megvalósítása, amelyek a közösségi részvételre épülnek és hozzájárulnak a helyi identitástudat elmélyítéséhez. **Két olyan** **program került megvalósításra ahol kizárólag a három településen élők vehettek részt.** Az ilyen első program mindjárt augusztus elején volt **a HONISMERETI TÁBOR**, amelyre **augusztus 3-7** között került sor és amelynek helyszínei a három település közösségi terei voltak. Vásárosfaluban a LINKÓ Faluház, Rábakecölben a Soós Imre Kulturális központ, Edvén pedig a helyi Művelődési Ház. A tábor célja, hogy a közösségformáló programok során a különböző települések gyerekei közötti párbeszéd egyre könnyebb és gördülékenyebb legyen. A gyerekek megismerjék a településeken élő különböző élethelyzetekben élő családok helyzetét, nehézségeit, problémáit, sikereiket és kapcsolatukat, ezzel is csökkentve a helyi társadalmi környezetben meglévő előítéleteket és diszkriminációt. Az első két nap (hétfő és kedd) házigazdája Vásárosfalu volt. A szomszédos településekről a gyerekeket Molnár Sándor polgármester Úr szállította mindig a helyszínre saját lovas kocsijával. Hétfőn a program Molnár Sándor polgármester Úr köszöntőjével vette kezdetét. Majd Tompáné Balogh Mária ismertette a napi rendszeres programokat (reggeli, köszöntő+település történet, ebéd, csendes pihenő, szabadfoglalkozás, uzsonna, hazautazás) és az aznapi programot. Délelőtt a gyerekek a felnőtt kísérőkkel ellátogattak a falumúzeumba és megtekintették a település épített örökségét jelentő épületeket (templomok, harangláb, székelykapu, jellegzetes épületek).Ebéd után íjászat és íjak készítése volt a program. Kedden délelőtt a falusi gazdálkodással ismerkedtek meg a gyerekek és ellátogattak a Molnár birtokra, ahol különböző állatfajokkal (szarvasmarha, ló, sertés, racka, kecske, pulyka, tyúk, liba…) találkozhattak. Ezt követően a helyi kuglipályán a hagyományos kuglizás szabályaival ismerkedtek meg a tábor résztvevői, majd verseny következett. Délután egy másik hagyományos játék, a bilickézés rejtelmeibe tekinthettek be a táborlakók. Ezt követően a fürdőzés vette kezdetét. Szerdán Rábakecölben folytatódott a tábor. Délelőtt a településsel ismerkedtek a gyerekek és tűzoltó bemutatón vettek részt, délután pedig kézműves foglalkozással töltötték az időt. Csütörtökön délelőtt különböző versenyek részesei voltak a táborlakók, délután pedig a helyi templomba látogattak, ahol felmászhattak a toronyba is. Pénteken a program Edvén zárult, ahol délelőtt egy séta során megismerhették magát a települést, délután pedig kézműves foglalkozás következett és tábortűzzel, szalonna sütéssel végződött a program.

A második ilyen program a **NYUGDÍJAS KLUBOK SZOMSZÉDOLÁSA** volt. Ezt a rendezvényt **szeptember 19-én**, második alkalommal szerveztük meg. Tavaly Vásárosfaluban volt a program az idén pedig Edvén. A program célja a közösségi együttműködést dinamizáló és fenntartó közösségi akciók, tevékenységek, események, programok, folyamatok megvalósítása. A programon sor került a projektben részt vevő szomszédos települések nyugdíjas klubjainak találkozójára, közös beszélgetésre, sütemény versenyre, ételek kóstolására, kulturális programok megtekintésére.

Ebben a negyedévben sem maradt el a település ünnepeihez, kiemelkedő alkalmaihoz kapcsolódó rendezvények, események szervezése, melyek erősítik a település összetartozását, a közösség és a helyi identitást. Ehhez két programunk kapcsolódott. Az egyik **augusztus 1-én a KENYÉRSZENTELŐ ÜNNEPSÉG**. A program célja olyan rendezvény megszervezése, amely a közösségi részvételre épül és hozzájárul a helyi identitástudat elmélyítéséhez. Az államalapító Szent István ünnepe előtti programunkon istentisztelet keretén belül igét hirdetett Ihász Beatrix evangélikus lelkész-esperes és megáldotta az idei kenyeret. És a másik ilyen rendezvényünkre a **NYÁRBÚCSÚZTATÓ RENDEZVÉNY**re augusztus **29-én** került sor. Mivel az idén elmaradt a kulturális, szabadidős programok nagy része ezért óriási igény volt erre a rendezvényre. A nap folyamán minden korosztálynak sikerült programot szervezni, amelyeken mindenki nagyon jól érezte magát.

 Az 7. negyedév programjait is sikeresen és maradéktalanul teljesítettük, a résztvevők száma és a visszajelzések pedig azt bizonyítják, hogy a rendezvények eredményeként tovább nőtt a helyi lakosság kötődése a településhez, erősödött identitás tudata.